**Ministru kabineta noteikumu projekta „** **Darbības programmas “Pārtikas un pamata materiālās palīdzības sniegšana vistrūcīgākajām personām 2014.-2020. gada plānošanas periodā” īstenošanas uzraudzības noteikumi”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk- MK) noteikumu projekts (turpmāk - noteikumi) „Darbības programmas „Pārtikas un pamata materiālās palīdzības sniegšana vistrūcīgākajām personām 2014. - 2020.gada plānošanas periodā” īstenošanas uzraudzības noteikumi” izstrādāts saskaņā ar:1. Eiropas Parlamenta un Padomes 2014.gada 11.marta regulu (ES) Nr.223/2014, par Eiropas Atbalsta fondu vistrūcīgākajām personām (turpmāk - Regula Nr. Nr.223/2014);
2. Labklājības ministrijas (turpmāk- LM) izstrādāto Informatīvo ziņojumu ”Par Eiropas Atbalsta fondu vistrūcīgākajām personām (turpmāk-Fonds) pārvaldības un kontroles sistēmu un ieviešanu Latvijā 2014.-2020.gada plānošanas periodā” (izskatīts MK 2014.gada 3.jūnija sēdē (prot. Nr.31 47.§ 5.punkts));
3. LM izstrādāto Darbības programmu (turpmāk- darbības programma) pārtikas un pamata materiālās palīdzības sniegšanai vistrūcīgākajām personām 2014.-2020.gada plānošanas periodā” (izskatīts MK 2014.gada 2.septembra sēdē (prot. Nr.46 43.§un 03.09.2014.MK rīkojums Nr.475));
4. Saeimas 2014. gada 25. septembra sēdē pieņemto (stājas spēkā 9. oktobrī) likumu „Eiropas Atbalsta fonda vistrūcīgākajām personām 2014.-2020. gada plānošanas perioda vadības likums” (turpmāk-likums).
5. Likuma 11. panta 7. līdz 12. punktā ietverto deleģējumu MK izdot detalizētākus noteikumus Fonda vadības, tai skaitā, darbības programmas īstenošanai un uzraudzībai, kā arī likuma Pārejas noteikumos paredzēto, ka MK noteikumus izdod līdz 2014. gada 31decembrim.
6. Ministru prezidentes 2014.gada 15.oktobra uzdevumu Nr.12/2014-JUR-186.
 |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likums nodrošina pamatu Fonda vadības un kontroles sistēmai, vienlaikus iezīmējot, ka pašreiz Latvijā nav tiesiska regulējuma Fonda darbības programmas uzraudzības jautājumiem. Noteikumu mērķis ir noteikt kārtību kādā Fonda vadībā iesaistītās institūcijas – vadošā, sertifikācijas, sadarbības un revīzijas iestāde (likuma 4.panta (1), 5.panta (1), 6.panta (1), 7.panta (1) un 8.panta (1)), - LM, Finanšu ministrija un Sabiedrības integrācijas fonds, savu pienākumu ietvaros veic darbības programmas ieviešanas uzraudzību.1. Noteikumos iekļautas astoņas nodaļas sadalījumā pa nosakāmajiem jautājumiem, pirmajā no tām apskatot vispārīgos jautājumos, tai skaitā, darbības programmas īstenošanas uzraudzības sasniedzamo mērķi, kā arī akcentē nevalstisku organizāciju, kas pārstāv pilsonisko sabiedrību, iesaisti fonda īstenoto pasākumu uzraudzībā, izveidojot fonda konsultatīvo darba grupu.

Noteikumi nosaka, ka visa starpinstitucionālā informācijas apmaiņa notiek, izmantojot sadarbības iestādes izveidoto un uzturēto fonda informācijas sistēmu. Savukārt oficiālā informācijas apmaiņa ar Eiropas Komisiju un fonda vadībā iesaistītajām institūcijām notiek, izmantojot Eiropas Komisijas elektronisko datu apmaiņas sistēmu.1. Noteikumu II. nodaļa nosaka Fonda vadībā iesaistīto institūciju pienākumus un to secību, nodrošinot finanšu plūsmas nepārtrauktību, atskaišu un dokumentu pārbaudi un maksājumu pieteikumu iesniegšanu Eiropas Komisijā.
2. Sadarbības iestādes pienākuma veikt pārbaudes pārtikas un pamata materiālās palīdzības izdales vietās detalizēts regulējums ietverts III. nodaļā, savukārt vadošās un sertifikācijas iestādes tiesības veikt šādas pārbaudes ietvertas IV. nodaļā.Lai vienkāršotu pārbaužu veidus darbības programmas īstenošanas periodā, tiek noteikti tikai divi pārbaužu veidi. Sadarbības iestāde, atsevišķos gadījumos arī vadošā un sertifikācijas iestāde, veiks plānotās un ārkārtas pārbaudes projekta īstenošanas vietā, papildus veicot atkārtotas pārbaudes, ja iepriekšējās pārbaudēs ir konstatētas atkāpes no līguma vai vienošanās par atbalstāmo darbību īstenošanu. Savstarpējā informācijas apmaiņa starp visām institūcijām novērsīs auditu un revīziju pārklāšanos, mazinot slogu fonda ieviešanā iesaistītajām institūcijām.
3. Būtiska loma fonda vadībā iesaistītajām institūcijām ir savlaicīga iespējamo fonda ieviešanas risku prognozēšana un preventīvi pasākumi, lai nepieļautu risku iestāšanos. Noteikumu V. nodaļa iezīmē pamatprincipus risku novēršanai un krāpšanas apkarošanai. Noteikumi iezīmē pasākumus dubultfinansēšanas riska novēršanai.
4. Noteikumu VI. nodaļā iekļauta atbildību sadale un ziņošanas kārtība par Fonda ieviešanā konstatētajām neatbilstībām, kā arī noteikta kārtība, kādā neatbilstoši veiktos izdevumus noraksta, ietur vai atgūst.
5. Revīzijas iestāde savus pienākumus veic sadarbībā ar Fonda ieviešanā iesaistītajām institūcijām, kas nodrošina pārskatāmas un ticamas revīzijas liecības. Noteikumu VII. nodaļā ietverta detalizēta kārtība, kādā revīzijas iestāde nodrošina pietiekamu darbību revīziju vai sistēmas revīzijas aptvērumu, kas ļauj pārliecināties par deklarēto izdevumu atbilstību un sagatavot atzinumu.
6. Noslēdzošā VIII nodaļa paredz noteikumus par Fonda informācijas sistēmu, kas ļauj visu iepriekšējās nodaļās minēto informāciju pārskatāmi un lietotājam draudzīgi izmantot finanšu vadībā un visos atskaitīšanās un uzraudzības procesos, kā arī uzkrātos datus un informāciju izmantot novērtēšanā.
 |
| 3. | Projekta izstrādē iesaistītās institūcijas | Labklājības ministrija un Finanšu ministrija |
| 4.  | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību**un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fonda vadībā un ieviešanā iesaistītās institūcijas, tajā skaitā, nevalstiskas organizācijas, pašvaldības, pašvaldību iestādes, kam piešķirtas tiesības būt par partnerorganizāciju. |
| 2.  | Tiesiskā regulējuma ietekme uz tautsaimniecību un administratīvo slogu | 1.Fonda uzraudzības un kontroles fāzē tiek minimizēts papildus administratīvais slogs iesaistītajām partnerorganizācijām- noteiktas vienkāršas pārskatu sagatavošanas, pārbaudes un apstiprināšanas procedūras.2.Vienkāršoto izmaksu piemērošana ir mehānisms administratīvā sloga mazināšanai gan partnerorganizācijām, ļaujot vairāk fokusēties uz rezultātu sasniegšanu, gan arī uzraugošajām iestādēm, kurām nav nepieciešams pārbaudīt visu darbības dokumentāciju***.***3. Administratīvi vienkārša būs arī partnerorganizāciju iesaiste atskaišu sniegšanā; personas individuālie dati netiks uzkrāti.4. Noteikumu projekts paredz Fonda vadībā iesaistīto institūciju un finansējuma saņēmēja pārvaldības un kontroles nodrošināšanas funkciju, kas prasa informācijas savākšanu, izvērtēšanu, sniegšanu un pieprasīšanu darbības programmas īstenošanas uzraudzības un novērtēšanas nodrošināšanai.5. Fonda vadībā iesaistīto institūciju cilvēkresursu skaits un finansējums darbības programmas īstenošanai nodrošināts tehniskās palīdzības valsts budžeta saistībās 2014. – 2020.gadam. Noteikumi neparedz iepriekš plānoto cilvēkresursu skaita vai finansējuma izmaiņas. |
| 3. | Administratīvo izmaksu monetārs novērtējums | Darbības programmas pārvaldības un kontroles nodrošināšanai 2014.-2020.gada plānošanas periodā Eiropas Komisija ir apstiprinājusi tehniskās palīdzības līdzekļus 5% apmērā no kopējā darbības programmas finansējuma, kas sastāda 2413 tūkst. EUR, tai skaitā 15% valsts budžeta līdzfinansējums, likumā noteikto funkciju izpildei (atlīdzība, preces un pakalpojumi, un kapitālie izdevumi) - vadošajai iestādei 957 tūkst. EUR (3,2 slodzes), sertifikācijas iestādei 239 tūkst. EUR (1,4 slodzes), sadarbības iestādei 1057 tūkst. EUR (5 slodzes), revīzijas iestādei 160 tūkst. EUR (0,8 slodzes). Valsts budžetā papildus paredzēts finansējums 62 tūkst. EUR apmērā (0,5 slodzes) finansējuma saņēmējam (atlīdzība) darbības programmas uzraudzības un novērtēšanas nodrošināšanai. Administratīvo izmaksu monetārais novērtējums veikts Fonda vadībā iesaistīto institūciju un finansējuma saņēmēja īstenotajai pārvaldības un kontroles nodrošināšanai, kas prasa informācijas savākšanu, izvērtēšanu, sniegšanu un pieprasīšanu. Monetārais novērtējums aprēķināts, balstoties uz darbības programmas īstenošanai uzņemtajām tehniskās palīdzības valsts budžeta saistībām 2014. – 2020.gadam, kas detalizēti pamatotas likuma anotācijā un Ministru kabineta 25.11.2014. noteikumu Nr.727 “Darbības programmas "Pārtikas un pamata materiālās palīdzības sniegšana vistrūcīgākajām personām 2014.-2020.gada plānošanas periodā" īstenošanas noteikumi” anotācijā.Administratīvā sloga noteikšanai, analizētas visas fonda vadībā iesaistītajām institūcijām un finansējuma saņēmējam noteiktās funkcijas, no tām detalizēti vērtējot tās darbības, kas prasa informācijas savākšanu, izvērtēšanu, sniegšanu un pieprasīšanu. Ņemot vērā plānošanas perioda ilgumu un tā sagatavošanās posmu, visi ieguldījumi un to procentuālie īpatsvari parādīti kopsummā 7,5 gadiem. Darbības programmas ietvaros veicamas šādas fonda pārvaldības un kontroles nodrošināšanas **darbības, kas prasa informācijas savākšanu, izvērtēšanu, sniegšanu un pieprasīšanu**:1) *pārvaldības un kontroles sistēmas aprakstam -* **vadošās iestādes** izdevumi ir 16,08 tūkst. EUR - 1,68% no visām tās funkcijām. **Sertifikācijas iestādes** izdevumi 0,1 tūkst. EUR - 0,04% un **sadarbības iestādes** izdevumi 6,85 tūkst. EUR - 0,65%. Savukārt, **revīzijas iestādes** veiktās atbilstības novērtēšanas izdevumi 1,66 tūkst. EUR - 1,04%;2) *fonda pārvaldības nodrošināšanai*, tai skaitā iekšējo normatīvo aktu, vadlīniju un procedūru novērtēšanai un pilnveidei - **vadošās iestādes** izdevumi 51,68 tūkst. EUR  - 5,4% no visām tās funkcijām, **sertifikācijas iestādes** izdevumi 0,48 tūkst. EUR - 0,2% un **sadarbības iestādes** izdevumi 15,22 tūkst. EUR - 1,44%. Savukārt, **revīzijas iestādes** izdevumi 0,05 tūkst. EUR - 0,03%;3) *fonda finanšu pārvaldībai un kontrolei*, tai skaitā, iekšējās kontroles vides prasību nepārtrauktai nodrošināšanai, risku pārvaldībai un krāpšanas risku apkarošanas pasākumu izpildei, izdevumu attiecināmības pārbaudei, revīzijas liecību nodrošināšanai, ziņojumu Eiropas Komisijai sagatavošanai - **vadošās iestādes** izdevumi 244,04 tūkst. EUR - 25,5%  no visām tās funkcijām. **Sertifikācijas iestādes** veikto attiecināmības pārbaužu, revīzijas liecību nodrošināšanas, ziņojumu Eiropas Komisijai sagatavošanas un maksājumu pieteikumu sagatavošanas, gada noslēgumu kontu slēguma, datorizēto izdevumu, maksājumu, atgūto un atgūstamo summu uzskaites nodrošināšanai izdevumi 181,64 tūkst. EUR - 76%. **Sadarbības iestādes** datorizēto izdevumu, maksājumu, atgūto un atgūstamo summu uzskaites nodrošināšanai izdevumi 63,42 tūkst. EUR - 6%. Savukārt, **revīzijas iestādes** sistēmas auditu veikšanai, deklarēto izdevumu un gada noslēguma ziņojumu sagatavošanai izdevumi 116,64 tūkst. EUR - 72,9%. Un **finansējuma saņēmēja** izdevumi 3,1 tūkst. EUR - 5%.4) *fonda uzraudzības un novērtēšanas nodrošināšanai*, tai skaitā fonda informācijas sistēmas izstrādei un uzturēšanai, datu reģistrēšanas un datorizētas uzglabāšanas nodrošināšanai par katru darbību, Eiropas Komisijai iesniedzamo pārskatu sagatavošanai, darbības programmas lietderības un efektivitātes novērtēšanai, gala saņēmējo strukturēta apsekojuma organizēšanai - **vadošās iestādes** izdevumi 57,42 tūkst.  EUR - 6% no visām tās funkcijām. **Sertifikācijas iestādes** izdevumi 25,1 tūkst. EUR - 10,5% un **sadarbības iestādes** izdevumi 494,68 tūkst. EUR - 48,8%. Savukārt, **revīzijas iestādes** izdevumi 11,2 tūkst. EUR - 7%. 5) *informēšanai,* tai skaitā informācijas nodrošināšanai sabiedrībai par fonda atbalstītajiem pasākumiem **vadošā** un **sadarbības iestāde** izmanto tās rīcībā esošo informāciju.Pamatojoties uz iepriekšminēto aprēķinu ir secināms, ka informācijas savākšanai, izvērtēšanai, sniegšanai un pieprasīšanai pārvaldības un kontroles nodrošināšanas ietvaros, 7,5 gados nepieciešami 1289,34 tūkst. EUR (52% no kopējā funkciju nodrošināšanai nepieciešamā finansējuma), un fonda vadībā iesaistīto institūciju darbinieki 5,69 slodžu apmērā. |
| 4.  | Cita informācija | Atbilstoši noteikumos noteiktajām Fonda vadībā iesaistīto institūciju uzraudzības funkcijām un atbildības sadalījumam starp institūcijām, kopējās plānotās izmaksas tiks nodrošinātas Fonda tehniskās palīdzības ietvaros.Likuma un MK 25.11.2014. noteikumu Nr.727 “Darbības programmas “Pārtikas un pamata materiālās palīdzības sniegšanai vistrūcīgākajām personām 2014.-2020.gada plānošanas periodā” īstenošanas noteikumi” anotācijā ir iekļauta informācija par administratīvo izmaksu monetāro novērtējumu un ietekmi uz valsts budžetu, izrietoši, noteikumiem, kas nosaka nepieciešamās procedūras jau pieņemtam tiesiskam regulējumam, atsevišķs valsts budžeta izmaksu monetārs novērtējums nav nepieciešams. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav |
| 2. | Atbildīgā institūcija | Nav |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav |
| 2. | Citas starptautiskās saistības | Nav |
| 3. | Cita informācija | Nav |

|  |
| --- |
| 1.tabula **Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1. Padomes 1995.gada 18.decembra Regulas (EK, EURATOM) Nr. 2988/95 par Eiropas Kopienu finanšu interešu aizsardzību (turpmāk – regula Nr. 2988/95)
2. Eiropas Parlamenta un Padomes 2014.gada 11.marta regula (ES) Nr.223/2014, par Eiropas Atbalsta fondu vistrūcīgākajām personām (turpmāk - regula Nr. Nr.223/2014)
3. Komisijas 2014.gada 13.marta deleģētā regula (ES) Nr. 532/2014, kas papildina regulu Nr. 223/2014 (turpmāk - regula Nr. 532/2014)
4. Komisijas 2014.gada 5.maija īstenošanas regula (ES) Nr. 463/2014 ar ko paredz noteikumus, kas saskaņā ar regulu Nr. 223/2014 ir piemērojami elektroniskajai datu apmaiņas sistēmai starp dalībvalstīm un Komisiju (turpmāk – regula Nr.463/2014)
 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 2988/95 3.panta 1.punkts | 61.2.1.apakšpunkts | Ieviests pilnībā | MK noteikumu projekts neparedz stingrākas prasības |
| Regulas Nr. 532/2014 5. un 7.pants | 65.2. un 65.3.1. apakšpunkts | Ieviests pilnībā | MK noteikumu projekts neparedz stingrākas prasības |
| Regulas Nr.463/2014 1.pants, 3.panta 2. un 3.punkts | 92.punkts | Ieviests pilnībā | MK noteikumu projekts neparedz stingrākas prasības |
| Regulas Nr. Nr.223/2014 22.panta 2.punkts | 10.2.apakšpunkts | Ieviests pilnībā | MK noteikumu projekts neparedz stingrākas prasības |
| Regulas Nr. Nr.223/2014 32.panta 5. daļas a) punkts | 8.punkts | Ieviests pilnībā | MK noteikumu projekts neparedz stingrākas prasības |
| Regulas Nr. Nr.223/2014 45. pants | 14.punkts | Ieviests pilnībā | MK noteikumu projekts neparedz stingrākas prasības |
| Regulas Nr. Nr.223/2014 47.pants | 19.4.apakšpunkts | Ieviests pilnībā | MK noteikumu projekts neparedz stingrākas prasības |
| Regulas Nr. Nr.223/2014 34.panta 4.punkts | 64.punkts | Ieviests pilnībā | MK noteikumu projekts neparedz stingrākas prasības |
| Regulas Nr. Nr.223/2014 34.panta 1.punkts | 65.1.apakšpunkts | Ieviests pilnībā | MK noteikumu projekts neparedz stingrākas prasības |
| Regulas Nr. Nr.223/2014 52.panta 1.punkts | 69.punkts | Ieviests pilnībā | MK noteikumu projekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1.  | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdarbība dokumenta izstrādē nodrošināta 2 nedēļas pirms noteikumu izsludināšanas valsts sekretāru sanāksmē, ievietojot tos LM mājas lapā un aicinot sabiedrību izteikt viedokļus un priekšlikumus. Sabiedrības pārstāvji var līdzdarboties noteikumu izstrādē, sniedzot atzinumu par tiem arī pēc izsludināšanas Valsts sekretāru sanāksmē. Ir notikusi vadošās iestādes dalība reģionālajās informatīvi metodiskajās sanāksmēs – semināros (Cēsīs, Daugavpilī, Jelgavā, Rīgā un Saldū) pašvaldību pārstāvjiem un sociālo dienestu darbiniekiem (24.09.,01.10.,08.10.,15.10., 22.10.) ar informāciju un viedokļu apmaiņu par darbības programmas, tai skaitā par noteikumu ieviešanu, ieskicējot arī uzraudzības jautājumus. LM pārstāvji sniedza atbildes uz dalībnieku uzdotajiem jautājumiem, kā arī uzklausīja priekšlikumus ieviešanas un uzraudzības noteikumu tiesiskā regulējuma izstrādei. |
| 2.  | Sabiedrības līdzdalība projekta izstrādē  | Individuālie sabiedrībaslocekļu vērtējumi par noteikumiem to izstrādes laikā nav saņemti.Noteikumi VSS noteiktās saskaņošanas ietvaros saskaņoti ar šādām nevalstiskajām organizācijām: Latvijas Darba devēju konfederāciju un Latvijas Pašvaldību savienību. Oficiālajā saskaņošanas procesā noteikumi saskaņoti ar ministrijām, Valsts kanceleju, Pārresoru koordinācijas centru, Sabiedrības integrācijas fondu. Citu sabiedrības pārstāvju priekšlikumi par noteikumiem nav saņemti. |
| 3. | Sabiedrības līdzdalības rezultāti  | Labklājības ministrija, vadoties no 2014.gadā notikušajiem reģionālajos semināros gūtajām atziņām, ka pamatā uzraudzības sistēma jāsaglabā līdzīga kā Zemkopības ministrijas īstenotajā 2006.-2013.gada Eiropas Pārtikas programmā noteiktā, ievērtējot regulas 223/2014 nosacījumus, ir veidojusi maksimāli vienkāršu uzraudzības sistēmu, novēršot pārbaužu un auditu pārklāšanos vai dublēšanos. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | Labklājības ministrija, Finanšu ministrija, Sabiedrības integrācijas fonds, Iepirkumu uzraudzības birojs |
| 2.  | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | 1.Noteikumos noteikto darbību īstenošanai nav paredzēta jaunu institūciju izveide, esošu institūciju likvidācija vai reorga­nizācija.2.Fonda vadībā iesaistītās institūcijas un to funkcijas noteiktas I sadaļas 1.punkta 2.apakšpunktā minētajā informatīvajā ziņojumā, 3.apakšpunktā minētājā darbības programmā un 4.apakšpunktā minētajā likumā. Noteikumi neparedz iepriekš minēto funkciju paplašināšanu vai sašaurināšanu. 3.Fonda vadībā iesaistīto institūciju cilvēkresursu skaits ieplānots darbības programmas īstenošanai uzņemtās tehniskās palīdzības valsts budžeta saistībās 2014. – 2020.gadam. Noteikumi neparedz iepriekš plānoto cilvēkresursu skaita izmaiņas. |
| 3.  | Cita informācija | Nav |

Anotācijas III un IV sadaļa - MK noteikumu projekts šo jomu neskar.

Labklājības ministrs U. Augulis

18.12.2014 16:26

2418

L.Seisuma

67201521, ligita.seisuma@lm.gov.lv